དེ་ཡངགཞུང་ལས།དོན་དང་ཡང་མི་འགལ་ལ་བོད་ལ་གང་བདེར་གྱིས་ཤིགཅེས་གསུངས་པ་ལྟར།དམ་པའི་ཆོས་སྒྱུར་བའི་སྐབས་སུ་བསྟན་བྱའི་དོན་ཇི་བཞིན་ཕབ་སྒྱུར་བྱེད་དགོས་པ་དང་།རྗོད་བྱེད་ཚིག་གི་འཇུག་པ་བརྡ་སྤྲོད་གཞུང་དང་མཐུན་པ།བོད་མི་རྣམས་ཀྱིས་གོ་བདེ་བ་བཅས་གསུམ་ནི་བསྒྱུར་ལེགས་ཉེས་ཀྱི་འཇལ་བྱེད་ཚད་གཞི་ལྟ་བུར་བཞག་ཡོདཅེས་པ་དང་།དོན་དང་ཡང་མི་འགལ་ལ་བོད་ལ་གང་བདེར་གྱིས་ཤིགཅེས་པ་ནི་གནའ་བོའི་བོད་ཀྱི་ལོ་ཙཱའི་ཚད་གཞི་ཡིན་ཞིང་།མ་ཡིག་གི་དོན་ཇི་བཞིན་མཚོན་པ་དང་།སྒྱུར་བྱེད་ཡིག་རིགས་ཀྱི་བརྡ་སྤྲོད་ལུགས་དང་མཐུན་པ།ཁ་གསལ་ཞིང་ཚིག་སྦྱོར་སྙན་པ་བཅས་གསུམ་ནི་དེང་སྐབས་ཀྱི་རྒྱལ་ཁབ་ཕྱི་ནང་གི་ལོ་ཙཱའི་ཚད་གཞིར་འཛིན་བཞིན་ཡོད།གསར་འགྱུར་རྩོམ་ཡིག་ལོ་ཙཱའི་སྐབས་སུའང་གོང་གི་ཚད་གཞི་དེ་གསུམ་དང་བསྟུན་དགོས་པ་ནི་ཤིན་ཏུ་གལ་ཆེ།འོན་ཏེ་དེང་གི་ལོ་ཙཱ་བ་ཁ་ཤས་ཀྱིས་བོད་ཀྱི་བརྡ་སྤྲོད་ཀྱི་ཁྱད་ཆོས་དང་མཐུན་མིན་ལ་ཉམས་འཇོག་མ་བྱས་པར།མ་ཡིག་གི་ཚིག་གི་འགྲོས་ལ་བརྟེན་ཆེ་བར་མཐོང་།དཔེར་ན།གོམ་གང་མདུན་སྤོས་ཞེས་བསྒྱུར་བ་ལས།སྔར་ལས་ལྷག་པའམ་སྔར་བས་ཞེས་བསྒྱུར་ན་བརྡ་སྤྲོད་ཀྱི་ཁྱད་ཆོས་དང་མཐུན་ཞིང་ཁ་གསལ་ལ་གོ་བདེ་བར་འདོད་པ་དང་།དེ་བཞིན་དུགལ་ཆེན་གསུང་བཤད་ཅེས་བསྒྱུར་བ་ལས་གསུང་བཤད་གལ་ཆེན་ཞེས་བསྒྱུར་བ་དང་།དོ་དམ་མི་སྣ་ཞེས་བསྒྱུར་བ་ལས་དོ་དམ་པ་ཞེས་བསྒྱུར་བ།ཞེས་པ་ཐད་ཀར་དུ་འབད་བརྩོན་འོག་ཅེས་བསྒྱུར་བ་ལས་འབད་བརྩོན་ལ་བརྟེན་ནས་ཞེས་བསྒྱུར་བ།ཤུགས་སྣོན་རྒྱག་པ་ཞེས་བསྒྱུར་བ་ལས་ཤུགས་སྣོན་པ་ཞེས་བསྒྱུར་བ།མིག་སྔར་ཞེས་བསྒྱུར་བ་ལས་ད་ལྟའམ་དེང་སྐབས་སོགས་སུ་བསྒྱུར་ན་ཁ་གསལ་ཞིང་གོ་བདེ་བ་ལྟ་བུ་དང་།ཡང་རྒྱ་བོད་མི་རིགས་གཉིས་ཀྱི་འཚོ་སྡོད་ཀྱི་ཁོར་ཡུག་དང་།བསམ་བྱུང་གི་ཤེས་པ།ཡུལ་སྲོལ་གོམས་གཤིས་སོགས་ལ་ཁྱད་པར་ཡོད་པས།ནང་དོན་གཅིག་ལའང་སྐད་རིགས་གཉིས་ཀྱི་བརྡ་སྤྲོད་ཐབས་མི་འདྲ་བ་ཡོད་པ་དང་།ལོ་ཙཱའི་ལག་ལེན་ཁྲོད་དེའི་ཁྱད་པར་མ་ཤེས་པར་ཐད་ཀར་བསྒྱུར་ན་འགྱུར་ཡིག་ཁ་གསལ་ཞིང་གོ་བདེ་བ་ཡོང་མི་ཐུབ།དཔེར་ན།ཞེས་པ་ཕོགས་ཆེན་པོ་ཞེས་བསྒྱུར་བ་ལས།རྒྱ་ཡིག་བཤད་སྲོལ་ལྟར་ཟླ་ཕོགས་མཐོན་པོ་ཞེས་བསྒྱུར་ན་ཁ་གསལ་པོ་མིན་པ་ལྟ་བུའོ།།མཁས་དབང་དཔའ་རིས་སངས་རྒྱས་ཀྱིསཚིག་གི་སྦྱོར་བ་སྣ་ཚོགས་ཡོད་ན་ཡང་།།རྒྱ་བོད་ལོ་ཙཱ་བསྒྱུར་ཚུལ་གསུམ་དུ་དྲིལ།།བྱ་བྱེད་ལས་གསུམ་ཚིག་གི་སྦྱོར་བ་རྣམས།།རྒྱ་སྐད་ལུགས་ལྡོག་བོད་སྐད་ལུགས་འབྱུང་ཡིན།།མིང་སྣ་བཞི་ཡི་ཚིག་གི་སྦྱོར་བ་རྣམས།།རྒྱ་སྐད་གོ་རིམ་ལོག་པར་བསྒྱུར།།གྲུབ་ཆ་དྲུག་གི་ཚིག་གི་སྦྱོར་བ་རྣམས།།རྒྱ་བོད་སྐད་གཉིས་སྤེལ་མའི་ཚུལ་དུ་བསྒྱུརཞེས་གསུངས་པ་བཞིན་རྒྱ་བོད་སྐད་གཉིས་ཀྱི་ཁྱད་པར་རྟོགས་དགོས་ཤིང་།ཚིག་སྦྱོར་བརྡ་སྤྲོད་ཀྱི་ཆོས་ཉིད་དང་བསྟུན་པར་བྱེད་པ་དང་།གནད་ལ་འཁེལ་བ་དང་།ཚད་དང་མཐུན་པ།གོ་བདེ་བ་བཅས་ཡོང་རྒྱུ་ནི་གསར་འགྱུར་རྩོམ་ཡིག་གི་ལོ་ཙཱའི་གནད་འགག་ཅིག་ཏུ་གྱུར་ཡོད།